
ξεων (Κ.Ε.Α.Τ.). 1 

Καθορισμός κριτηρίων επιλογής ωρομίσθιου εκπαιδευ¬ 
τικού προσωπικού του ΟΑΕΔ. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ 28426/12045/26.7.95 
απόφαση του Υπουργού Εσωτερικών . 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Γ4/1217 (1) 


Ανασυγκρότηση Κεντρικής Επιτροπής Αθλητικών Τάξεων 
(Κ.Ε.Α.Τ.). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης». 

β) Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την αριθ. Γ4/902/29.9.1988 Απόφαση του 
ΥΠ.Ε.Π.Θ. «Ίδρυση Ειδικών Αθλητικών Τάξεων οε σχο¬ 
λεία της Πρωτοβάθμιας και Δευτεροβάθμιας Εκπαίδευ¬ 
σης», που κυρώθηκε με το Ν. 1894/90. 

3. Την αριθ. Στ5/7.2.1996 Απόφαση του Πρωθυπουρ¬ 
γού και του Υπουργού Παιδείας «Αρμοδιότητες Υφυπουρ¬ 
γού του ΥΠ.Ε.Π.Θ.». 

4. Την αριθ. ΥΠ.ΠΟ/ΓΝΟΣ/4561/26.1.96 (ΦΕΚ 59/8/ 
29.1.96 Απόφαση του Πρωθυπουργού και του Υπουργού 
Πολιτισμού «Ανάθεση αρμοδιοτήτων στον Υφυπουργό Πο¬ 
λιτισμού». 

5. Την αριθ. 715/11.1.1994 Κοινή Απόφαση των Υφυ¬ 
πουργών Εθνικής Παιδείας και θρησκευμάτων και Πολιτι¬ 
σμού. 


6. Την ανάγκη συμπλήριοσης της Κεντρικής Επιτροπής 
Αθλητικών Τάξεων, αποφασίζουμε: 

Ανασυγκροτούμε την Κεντρική Επιτροπή Αθλητικών 
Τάξεων αποτελούμενη από τους: 

1. Χαρώνη θωμά, Ζύ'ντή Φυσ. Αγωγής ΥΠ.Ε.Π.Θ., ως 
Πρόεδρο. 

2. Μιχοπούλου Ελένη, Δ/ντρια Αγων. Αθλ/σμού Γ.Γ.Α., 
ως Αντιπρόεδρο. 

3. Δημοσθένους Κυριακή, Προϊσταμένη Γρ. Φυσ. Αγω¬ 
γής Πειραιά, Μέλος. 

4. Πόγκα Γεώργιο, Προϊστάμενος Γρ. Φυσ. Αγωγής Β' 
Αθήνας, Μέλος. 

5. Κωνσταντινίδου Αρχοντιά, καθηγήτρια Φυοικής Αγω¬ 
γής, Μέλος. 

6. Βασιλόπουλο Αναστάσιο,Έιδ. Σύμβουλο Υφυπ. Παι¬ 
δείας, Μέλος. 

7. Παπαγεωργίου Ιωάννη, Καθηγητή Φυσ. Αγωγής, Μέ¬ 
λος. 

8. Κώτσικα Δημήτριο, Καθηγητή Φυσ. Αγωγής, Μέλος. 

9. Προκοπίδη Ευάγγελο, Πρόεδρο Τοπ. Επιτροπής ΣΕ- 
ΓΑΣ Ν. Πέλλας, Μέλος. 

10. Τζουβάρα Γεώργιο, Καθηγητή Φυσ. Αγωγής, Μέ¬ 
λος. 

11. Σεβαστή Βασίλειο, Καθηγητή Φυσ. Αγωγής, Συμβ. 
Υφ. Αθλ/σμού, Μέλος. 

12. Κόκκο Βασίλειο, Καθηγητή Φυσ. Αγωγής Δρ. Φυσ. 
Αγωγής, Μέλος. 

13. Χασιώτη Χρήστο, Καθηγητή Φυσ. Αγωγής, Μέλος. 

14. Μοναχό Γεώργιο, Καθηγητή Φυσ. Αγωγής, Μέλος. 

15. Μωραΐτου Ιωάννα, Καθηγήτρια Φυσ. Αγωγής, Μον. 
Υπάλ. Γ.Γ.Α., Μέλος. 

16. Ράπτη Αθανάσιο, Καθηγητή Φυσ. Αγωγής, Μέλος. 

17. Δρακόπουλο Ι(ΰάννη, Καθηγητή Φυσ. Αγωγής, Μέ¬ 
λος. 

Γραμματέας της Επιτροπής ορίζεται η Κωνσταντοπού- 
λου Κων/να υπαλ. Γ.Γ.Α. 

Οικονομικός Υπόλογος της Επιτροπής ορίζεται η Σα- 
ντιξή Κλεάνθη Υπάλλ. Γ.Γ.Α. 

Η Επιτροπή έχει απαρτία αν παρευρίσκονται τουλάχι¬ 
στον εννέα (9) από τα μέλη της μη υπολογιζομένων του 
γραμματέα και του οικονομικού υπολόγου. 

Το έργο της Επιτροπής αυτής έχει καθορισθεί με την 
αριθ. Γ4/902/29.9.1988 Απόφαση του ΥΠ.Ε.Π.Θ. 

Η μηνιαία αποζημίωση του Προέδρου, των Μελών, του 
Γραμματέα και του Υπολόγου της Επιτροπής καθορίζονται 

στο ποσό των εκατό χιλιάδων δρχ. (1(Χ).000) δρχ. μη- 
νιαϊως για τον καθένα. 

Γία την εύρυθμη και αποδοτική λειτουργία της Επιτρο¬ 
πής δύναται με απόφασή της να συστήσει από τα μέλη της 
άνευ αμοιβής υποεπιτροπές (οικονομική, δημοπρασίας 
κ.λ.π.). 

Η Επιτροπή δύναται να ορίζει Επιστημονικό Συνεργάτη 
για κάθε άθλημα που καλλιεργείται στα Τμήματα Αθλητι¬ 
κής Διευκόλυνσης και που θα έχει ως έργο την συγγραφή 
των δοκιμασιών επιλογής και προόδου (τεστ) καθώς και 
πίνακες αξιολόγησης των επιδόσεων στις δοκιμασίες αυ¬ 
τές, των μαθητών των Τμημάτων Αθλητικής Διευκόλυν¬ 
σης, την σύνταξη των αναλυτικών προγραμμάτων προπό¬ 
νησης των μαθητών και γενικά η επιστημονική στήριξη της 
Επιτροπής. Η παραπάνω εργασία των Επιστημονικών Συ¬ 
νεργατών υπόκειται στην έγκριση της Κ.Ε.Α.Τ. η οποία 
ορίζει και την αμοιβή αυτών. 

Για τυχόν μετακινήσεις των μελών και του γραμματέα 
της Επιτροπής εκτός έδρας θα τους καταβάλλονται η αξία 
των εισιτηρίων ή σε περίπτωση χρήσης ιδιωτικού αυτοκι¬ 
νήτου αποζημί(ΰση 35 δραχμών ανά χιλιόμετρο βάσει βε- 
βαιώσεως, τα έξοδα για ξενοδοχείο μέχρι του ποσού των 
12.000 δρχ. ημερησίως βάσει αποδείξεοος και 8.000 δρχ. 
ημερησίως για διατροφή. 

Η όλη δαπάνη για την οργάνωση και λειτουργία των 
Αθλητικών Τάξεων και κάθε δαπάνη που αφορά την Κε¬ 
ντρική Επιτροπή Αθλητικών Τάξεων, θα καλυφθούν από 
τον Ο.Π.Α.Π. σύμφωνα με το άρθρο 33 του Ν. 1646/86, 
στα πλαίσια της Προολυμπιακής προετοιμασίας μετά από 
έγκριση της Επιτροπής αυτής. 

Από τις διατάξεις της Απόφασης αυτής δεν προκύπτει 
καμία επιπλέον δαπάνη για το Δημόσιο. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 3 Ιουλίου 1996 

οι ΥΦΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΩΡΓΙΟΣ ΠΑΣΧΑΛΙΔΗΣ ΑΝΔΡΕΑΣ ΦΟΥΡΑΣ 

-♦- 

Αριθ. 191300 (2) 

Καθορισμός κριτηρίων επιλογής ωρομίσθιου εκπαιδευτι¬ 
κού προσωπικού του ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1) Τις διατάξεις του Ν.Δ. 212/69. 

2) Τις διατάξεις του άρθρου 3 του Ν. 2336/95 (ΦΕΚ 
189/τ.Α712.9.95). 

3) Την αριθ. 1287/27/2.7.96 απόφαση του Δ.Σ. του 
ΟΑΕΔ. 

4) Την διάταξη του άρθρου 27 του Ν. 2081/92 (ΦΕΚ 
154/τ.Α·) με το οποίο συμπληρώθηκε τσ άρθρο 29 του Ν. 
1558/85 (ΦΕΚ137τ.Α·). 

5) Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προϋ¬ 
πολογισμού, ούτε και του προϋπολογισμού του ΟΑΕΔ, 
αποφαοίζουμε: 

Καθορίζουμε την διαδικασία προκήρυξης ειδικοτήτων, 
αξιολόγησης και επιλογής ωρομίσθιου εκπαιδευτικού 
προσωπικού για την κάλυψη αναγκών Κέντρων Συνεχιζό¬ 


μενης Επαγγελματικής Κατάρτισης και Σχολών Μαθη¬ 
τείας του Οργανισμού Απασχόλησης Εργατικού Δυναμι¬ 
κού (ΟΑΕΔ), ως ακολούθως: 

I. ΔΙΑΔΙΚΑΣΙΑ ΠΡΟΚΗΡΥΞΗΣ ΕΙΔΙΚΟΤΗΤΩΝ 
Α. ΠΡΟΣΔΙΟΡΙΣΜΟΣ ΑΝΑΓΚΩΝ 

Κατά το χρονικό διάστημα 1-15 ΜαΤου κάθε χρόνου οι 
Διευθυντές των Κέντρων και Σχολών του Ο.Α.Ε.Δ. προσ¬ 
διορίζουν τις αναγκαίες για την επόμενη σχολική χρονιά ει¬ 
δικότητες εκπαιδευτικού προσωπικού με βάση τα ήδη λει- 
τουργούντα τμήματα εκπαίδευσης, τα προγραμματιζό- 
μενα να λειτουργήσουν κατά την επόμενη σχολική χρονιά 
νέα τμήματα εκπαίδευσης και το διαθέσιμο στο Κέντρο ή 
τη Σχολή μόνιμο ή με σχέση εργασίας αορίστου χρόνου εκ¬ 
παιδευτικό προσωπικό κατά ειδικότητα και κλάδα. 

Γ ια τον προσδιορισμό των κλάδων και ειδικοτήτων λαμ- 
βάνονται υπόψη τα εγκεκριμένα αναλυτικά προγράμματα 
κατά ειδικότητα και η εγκύκλιος της Διοίκησης τσυ 
Ο.Α.Ε.Δ. για την αντιστοιχία διδασκομένων μαθημάτων και 
κλάδων εκπαιδευτικού προσωπικού. 

Ο αριθμός του αναγκαίου για την επόμενη σχολική χρο¬ 
νιά ωρομισθίου εκπαιδευτικού προσωπικού κατά κλάδο 
και ειδικότητα, δεν θα καθορίζεται στην προκήρυξη αλλά 
θα γνωστοποιείται από κάθε Εκπαιδευτική Μονάδα στην 
Διεύθυνση Εκπαίδευσης και στην αρμόδια Περιφερειακή 
Διεύθυνση μέχρι 30 Αυγούστου. Αν για οποιοδήποτε λόγο 
προκύψει ανάγκη πρόσληψης μεγαλύτερου αριθμού ωρο¬ 
μισθίων εκπαιδευτικών, από τον αρχικά προβλεφθέντα, 
θα καλύπτεται από τους συνταχθέντες πίνακες με σειρά 
προτεραιότητας, αφού προηγουμένως ενημερωθεί εγ- 
γράφως τόοο η Διεύθυνση Εκπαίδευσης όσο και η αντί¬ 
στοιχη Περιφερειακή Διεύθυνση. 

Σε περίπτοκιη που, λόγω λειτουργίας νέων ειδικοτήτων 
Συνεχιζόμενης Επαγγελματικής Κατάρτισης μετά τον 
προσδιορισμό των παραπάνω αναγκών ή λόγω άλλων 
απρόβλεπτων γεγονότων, προκύψει ανάγκη πρόσληψης 
ωρομίσθιου εκπαιδευτικού προσωπικού σε ειδικότητες 
που αρχικά δεν ήταν δυνατόν να προβλεφθούν, αυτό θα 
γνωστοποιείται στη Διεύθυνση Εκπαίδευσης του Οργανι¬ 
σμού και θα διενεργείται νέα προκήρυξη για την κάλυψη 
αυτών των αναγκών σύμφωνα με τις διατάξεις της παρού- 
σης. 

Β. ΠΡΟΚΗΡΥΞΗ ΕΙΔΙΚΟΤΗΤΩΝ ΚΑΙ ΚΛΑΔΩΝ 

Για κάθε Σχολικό Έτος θα καταρτίζονται πίνακες κατά 
κλάδο ή ειδικότητες στο χρονικό διάστημα Ιουνίου - Ιου¬ 
λίου μετά από Ανακοίνωση - Προκήρυξη που θα γίνεται ως 
εξής: 

Οι Σχολικές Μονάδες και τα Κέντρα πλην των Μονάδων 
του Λεκανοπεδίου Αττικής, αφού προσδιοριστούν οι ανά¬ 
γκες του Κεφ. ΙΑ, συντάσσουν προκήρυξη στην οποία πε¬ 
ριλαμβάνονται οι αναγκαίες ειδικότητες ωρομισθίου εκ¬ 
παιδευτικού προσωπικού για το προσεχές Σχολικό Έτος. 

Στην προκήρυξη αναγράφονται με σαφήνεια τα απαι- 
τούμενα δικαιολογητικά, το χρονικό διάστημα και ο τόπος 
υποβολής τους. 

Για τις Εκπαιδευτικές Μονάδες του Λεκανοπεδίου Αττι¬ 
κής θα καταρτίζεται ενιαίος πίνακας για όλες τις Εκπαι¬ 
δευτικές Μονάδες του Λεκανοπεδίου από την Διεύθυνση 
Εκπαίδευσης του Ο.Α.Ε.Δ. ή την Περιφερειακή Διεύ¬ 
θυνση Αττικής και Νήσων. Οι υποψήφιοι θα δηλώνουν με 
σειρά προτίμησης μέχρι τρεις (3) Εκπαιδευτικές Μονάδες 
στις οποίες επιθυμούν να απασχοληθούν. 

Ο Οργανισμός έχει την δυνατότητα, μετά την ολοκλή- 
ρ(ύση της διαδικασίας αξιολόγησης και μετά από την σύμ¬ 
φωνη γνώμη τσυ υποψηφίου και με βάση τη σειρά αξιολό¬ 
γησης στους πίνακες που θσ δημιουργηθούν, να χρησιμο¬ 
ποιήσει τον ωρομίσθιο εκπαιδευτικό και σε Σχολική Μο¬ 
νάδα για την οποία δεν έχει δηλώσει προτίμηση. 

II. ΓΕΝΙΚΑ ΠΕΡΙ ΣΥΜΜΕΤΟΧΗΣ ΚΑΙ ΑΠΟΚΛΕΙΣΜΟ ΑΠΟ 

ΤΗ ΔΙΑΔΙΚΑΣΙΑ ΕΠΙΛΟΓΗΣ 
Α. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Για τη συμμετοχή στη διαδικασία επιλογής ωρομισθίων 
εκπ/κών πρέπει να υποβάλλονται τα παρακάτω δικαιολο- 
γητικά. 

- Αίτηση συμμετοχής (έντυπη). 

- Δήλωση Βιογραφικών στοιχείων (έντυπη). 

- Βαοικός τίτλος σπουδών. 

- Τίτλοι αναγνωρισμένων μεταπτυχιακών σπουδών στην 
ειδικότητα του βασικού πτυχίου, εφόσον υπάρχουν. 

- Τίτλοι ή βεβαιώσεις Παιδαγωγικών σπουδών. 

- Βεβαιώσεις διδακτικής και επαγγελματικής εμπει¬ 
ρίας, εφόσον υπάρχουν. 

- Φωτοτυπία Δελτίου Ταυτότητας επικυρωμένη από 
αρμόδια αρχή. 

- Υπεύθυνη δήλωση του Ν. 1599/86 ότι δεν είναι Δημό¬ 
σιος Υπάλληλος, αναπληρωτής, ή συνταξιούχος ή Υπεύ¬ 
θυνη δήλωση του Ν. 1599/86 ότι είναι Δημόσιος Υπάλλη¬ 
λος ή Αναπληρωτής και θα προσκομίσει, εφόσον προσλη- 
φθεί, άδεια άσκησης ιδιωτικού έργου από το αρμόδιο 
Υπηρεσιακό Συμβούλιο. 

Υποψήφιοι που δεν υποβάλλουν την παραπάνω Υπεύ¬ 
θυνη Δήλωση θα θεωρούνται και θα αξιολογούνται στον 
πίνακα Δημοσίων Υπαλλήλων, Συνταξιούχων. 

Εάν ο υποψήφιος είναι πτυχιούχος αλλοδαπής οφείλει 
επίσης να υποβάλλει απολυτήριο ελληνικού σχολείου ή 
σχετική βεβαί(ύση γνώσης Ελληνικής γλώσσας κατά την 
έννοια των διατάξεων της παρ. 10 του άρθρου 14 του Ν. 
1566/85. 

Β. ΥΠΟΒΟΛΗ, ΠΑΡΑ/^ΑΒΗ ΚΑΙ ΕΛΕΓΧΟΣ ΔΙΚΑΙΟΛΟΓΗ- 
ΤΙΚΩΝ 

Τα δικαιολογητικά υποβάλλονται μέσα στο χρονικό διά¬ 
στημα που ορίζεται από την προκήρυξη στη Γραμματεία 
του αντίστοιχου Κέντρου ή Σχολής του Ο.Α.Ε.Δ. 

Κανένα απολύτως δικαιολογητικό δε γίνεται δεκτό εφό¬ 
σον υποβληθεί μετά τη λήξη της προθεσμίας υποβολής 
των δικαιολογητικών. 

Τα δικαιολογητικά υποβάλλονται σε αντίγραφα ή ΝΟ¬ 
ΜΙΜΑ ΕΠΙΚΥΡΩΜΕΝΑ ΦΩΤΟΑΝΤΙΓΡΑΦΑ. 

Τα δικαιολογητικά που υποβάλλονται παραλαμβάνονται 
από Εκπαιδευτικούς ή Διοικητικούς Υπαλλήλους του Κέ¬ 
ντρου ή της Σχολής που ορίζονται με Απόφαση που για το 
σκοπό αυτό εκδίδεται από το Διευθυντή του Κέντρου ή 
της Σχολής. 

Κατά την παραλαβή τα δικαιολογητικά που αναγράφο¬ 
νται στην αίτηση του υποψηφίου ελέγχονται και υπογρά¬ 
φονται από τους παραλήπτες ένα προς ένα και αναγράφε¬ 
ται στην αίτηση ο συνολικός σριθμός συνημμένων (σε 
φύλλα) πλην του φύλλου της αίτησης. 

Για τις Σχολικές Μονάδες του Λεκανοπεδίου Αττικής τα 
δικαιολογητικά υποβάλλονται στην Διεύθυνση Εκπαίδευ¬ 
σης της Διοίκησης του Ο.Α.Ε.Δ. ή στην Περιφερειακή 
Διεύθυνση Αττικής και Νήσων ή σε άλλο Εκπαιδευτικό Κέ¬ 
ντρο του Λεκανοπεδίου Αττικής πράγμα που σαφώς θα 


ρναφέρεται στην Προκήρυξη για τις Σχολικές Μονάδες 
του Λεκανοπεδίου Αττικής. 

Οι παραλήπτες δεν είναι υπεύθυνοι για την πληρότητα 
των δικαιολογητικών. 

Γ. ΠΛΗΡΟΤΗΤΑ ΔΙΚΑΙΟΛΟΓΗΤΙΚΩΝ 

1. Αίτηση 

Η αίτηση συμμετοχής είναι έντυπη και χορηγείται από 
τις γραμματείες των Κέντρων ή Σχολών του Ο.Α.Ε.Δ. 

Αίτηση υπσβάλλεται στσ Κέντρο ή Σχολή του Ο.Α.Ε.Δ. 
που αναφέρεται η προκήρυξη και αφορά μόνο τις θέσεις 
του Κέντρου ή της Σχολής που υποβάλλεται η αίτηση. 
Στην αίτηση και στην αντίστοιχη θέση αναγράφεται οπωσ¬ 
δήποτε η ειδικότητα για την οποία ο υποψήφιος ενδιαφέ- 
ρεται, όπως αυτή αναφέρεται στην αντίστοιχη προκή¬ 
ρυξη. 

2. Βασικός τίτλος σπουδών 

Ως βασικός τίτλος σπουδών θεωρείται εκείνος με την 
ειδικότητα του οποίου είναι κάποιος υποψήφιος και πρέ¬ 
πει να αναφέρεται σαφώς στην αίτηση. 

Στον βαοικό τίτλο σπουδών πρέπει να αναφέρεται επα¬ 
κριβώς η ειδικότητα η οποία και θα πρέπει να είναι σύμ¬ 
φωνη με τη σχετική προκήρυξη, η ημερομηνία κατά την 
οποία ο υποψήφιος κατέστη πτυχισύχος, ο βαθμός επίδο¬ 
σής του και ο χαρακτηριομός του (καλώς, λίαν καλώς, άρι¬ 
στα). 

Σε περίπτωση που δεν αναγράφεται ο βαθμός και ο χα¬ 
ρακτηρισμός του, το αντίγραφο τίτλου σπουδών πρέπει να 
συνοδεύεται από βεβαίωση, στην οποία να φαίνεται η 
βαθμολογική κλίμακα (ελάχιστος βαθμός, βάση, μέγιστος 
βαθμός) και οι τυχόν καθιερωμένοι χαρακτηρισμοί. 

Η βεβαίωση αυτή θα πρέπει να έχει εκδοθεί από αρμό¬ 
δια εκπαιδευτική αρχή. 

Ο βασικός τίτλος σπουδών υποβάλλεται σε αντίγραφο ή 
σε νόμιμα επικυρωμένο φωτοαντίγραφο. Αντί του αντι¬ 
γράφου τίτλου σπουδών μπορεί να υποβάλλεται πιστοποι¬ 
ητικό σπουδών, στο οποίο όμως πρέπει να αναφέρονται 
όλα τα παραπάνω στοιχεία. 

Σε περίτπωση που ο βασικός τίτλος σπουδών έχει εκδο¬ 
θεί από εκπαιδευτικό ίδρυμα του εξωτερικού πρέπει ο 
υποψήφιος να υποβάλλει: 

- Φωτοαντίγραφο του τίτλου σπουδών. 

- Επίοημη μετάφραοή του από το Υπουργείο Εξωτερι¬ 
κών. 

- Βεβαίτοση Ισοτιμίας του τίτλου οπουδών από αρμόδιο 
φορεά (ΔΙΚΑΤΣΑ κ.λπ.). 

3. Τίτλοι αναγνωρισμένων μεταπτυχιακών σπουδών 

Ως τίτλοι αναγνωρισμένων μεταπτυχιακών σπουδών εν¬ 
νοούνται μεταπτυχιακοί τίτλοι αναγνωρισμένων ανωτάτων 
εκπαιδευτικών ιδρυμάτων του εσωτερικού ή του εξωτερι¬ 
κού αποδειγμένης διάρκειας τουλάχιστον ενός έτους (με¬ 
ταπτυχιακά πιστοποιητικά, πτιαδΙβΓε, Ο.Ε.Α.) καθώς και δι¬ 
δακτορικά διπλώματα. 

Μεταπτυχιακοί τίτλοι εκπαιδευτικών ιδρυμάτων του 
εξωτερικού αξιολογούνται μόνο στην περίπτωση που είναι 
αναγνωρισμένοι από αρμόδια όργανα ισοτιμιών (ΔΙΚΑΤΣΑ 
κ.λπ.) και συνοδεύονται από επίσημη μετάφραση στην Ελ¬ 
ληνική γλώσσα του Υπουργείου Εξωτερικών. 

Μεταπτυχιακοί τίτλοι και διδακτορικά διπλώματα για να 
αξιολογηθούν πρέπει να αφορούν το βασικό τίτλο σπου¬ 
δών. 

4. Τίτλοι ή Βεβαιώσεις Παιδαγωγικών σπουδών 

Ως τίτλοι ή βεβαιώσεις Παιδαγωγικών σπουδών εννοού¬ 
νται τίτλοι ή βε^ιώσεις Παιδαγωγικών σπουδών αναγνω¬ 
ρισμένων ιδρυμάτων Παιδαγωγικών σπουδών. 

Τίτλοι ή βεβαιώσεις Παιδαγωγικών σπουδών εκπαιδευ¬ 
τικών ιδρυμάτων του εξωτερικού αξιολογούνται μόνο στην 
περίπτωση που είναι επικυρωμένοι από αρμόδιες αρχές 
και συνοδεύονται από επίσημη μετάφραση στην Ελληνική 
γλώσσα του Υπουργείου Εξωτερικών. 

Ως τίτλος Παιδαγωγικών σπουδών θα θεωρείται και η 
κτήση δεύτερου πτυχίου των κλάδων, ΠΕ1, ΠΕ2, Π3, ΠΕ4, 
ΠΕ5. ΠΕ6, ΠΕ7, ΠΕ8, ΠΕ11, ΠΕΙ 5, ΠΕ16. πτυχίου ΑΣΕ- 
ΤΕΜ, τα οποία θεωρούνται ότι εμπεριέχουν Παιδαγωγική 
κατάρτιση (άρθρο 14 παρ. 8 Ν. 1566/85) και πτυχίο Διδα¬ 
σκάλου και Νηπιαγωγών. 

Ο τίτλος Παιδαγωγικών σπουδών δεν είναι απαραίτητο 
να έχει αποκτηθεί στην ειδικότητα για την οποία ο υποψή¬ 
φιος υποβάλλει αίτηση. 

5. Βεβαιώσεις διδακτικής εμπειρίας 

Η Διδακτική εμπειρία που βεβαιώνεται πρέπει να έχει 
αποκτηθεί σε τυπική εκπαίδευση και σε Ι.Ε.Κ., σε Δημό¬ 
σια ή αναγνωρισμένα Ιδιωτικά Σχσλεία του εσωτερικού ή 
του εξωτερικού στην ειδικότητα ταυ βασικού πτυχίου και 
απαραίτητα μετά την κτήση του πτυχίου. Επίσης η διδα¬ 
κτική εμπειρία που έχει αποκτηθεί οε εκπαιδευτικά προ¬ 
γράμματα που υλοποιούνται από πιστοποιημένα Κέντρα 
Επαγγελματικής Κατάρτισης και από φορείς του Δημό¬ 
σιου ή ευρύτερου Δημόσιου τομέα και βεβαιώνεται από 
τους εν λόγω φορείς. 

Η Διδακτική εμπειρία σε αναγνωρισμένα Ιδιωτικά Σχολεία 
πρέπει απαραίτητα να βεβαιώνεται για την ακρίβεια του 
περιεχομένου της από Δημόσια εκπαιδευτική αρχή. 

Η Διδακτική εμπειρία που έχει αποκτηθεί οε Ιδιωτικά 
Ι.Ε.Κ., πρέπει να βεβαιώνεται από τον Ο.Ε.Ε.Κ. 

Η Διδακτική εμπειρία σε σχολεία του εξωτερικού πρέπει 
απαραίτητα να βεβαιώνεται για την ακρίβεια του περιεχο¬ 
μένου της από αρμόδια Ελληνική εκπαιδευτική ή Προξε¬ 
νική αρχή της αντίστοιχης χώρας. 

Στις βεβαιώσεις των Κέντρων Επαγγελματικής Κατάρτι¬ 
σης πρέπει οποχιδήποτε να αναφέρεται η Υπουργική 
Απόφαση με την οποία έγινε η πιστοποίησή τους, και να 
συνοδεύονται από αντίγραφο των μισθολογικών καταστά¬ 
σεων του Κ.Ε.Κ. το οποίο πιστοποιεί τις ώρες διδακτικής 
εμπειρίας. 

Σε κάθε Βεβαίωση Διδακτικής Εμπειρίας θα πρέπει 
οπωσδήποτε να αναφέρονται; 

- Το χρονικό διάστημα (έναρξη - λήξη) διδασκαλίας. 

- Οι συνολικές ώρες διδασκαλίας στο χρονικό διάστημα 
που αναφέρεται στη βεβαίωση. 

- Η ιδιότητα και ειδικότητα με την οποία πραγματοποιή¬ 
θηκε η διδασκαλία από τον ενδιαφερόμενο εκπαιδευ¬ 
τικό. 

Βεβαιώσεις που δεν θα αναφέρονται οι συνολικές ώρες 
διδασκαλίας δεν θα λαμβάνονται υπόψη. 

6. Βεβαιώσεις Επαγγελματικής Εμπειρίας 

Η Επαγγελματική Εμπειρία για να αξιολσγηθεί θα πρέ¬ 
πει να έχει αποκτηθεί στην ειδικότητα του βασικού πτυ¬ 
χίου και οπωσδήποτε μετά την απόκτηση του πτυχίου αυ¬ 
τού. 

Αναλυτικά: 

α) Επαγγελματική Εμπειρία στο Δημόσιο Τομέα 

Οι βεβαιώσεις απασχόλησης στο Δημόσιο Τομέα θα 
πρέπει να έχουν εκδοθεί από αρμόδιες Υπηρεσίες και να 


αναγράφουν με σαφήνεια το χρονικό διάστημα της εργα¬ 
σίας, την υπαλληλική κατηγορία και βαθμό, την ειδικό¬ 
τητα, το πτυχίο, την εργασία ή το επιτελεσθέν έργο και το 
συγκεκριμένο είδος απασχόλησης κατά το αντίστοιχο 
χρονικό διάστημα. 

β) Επαγγελματική Εμπειρία στον Ιδιωτικό Τομέα 
Οι βεβαιώσεις απασχόλησης στον Ιδιωτικό Τομέα εφό¬ 
σον πρόκειται για: 

β1) Μισθωτούς, θα πρέπει να έχουν εκδοθεί από τόν 
εργόδότη και να αναγράφουν με σαφήνεια το χρονικό διά¬ 
στημα της εργασίας, την ειδικότητα, το πτυχίο, την εργα¬ 
σία ή το επιτελεσθέν έργο και το συγκεκριμένο είδος απα¬ 
σχόλησης κατά το αντίστοιχο χρονικό διάστημα. 

Οι βεβαιώσεις αυτές θα πρέπει να είναι θεωρημένες 
από αρμόδια αρχή της περιοχής που εδρεύει η επιχείρηση 
(πρώην Επιθεώρηση Εργασίας). 

β2) Ελεύθερους Επαγγελματίες θα πρέπει να έχουν εκ¬ 
δοθεί από τό αντίστοιχο Τεχνικό ή Επαγγελματικό ή άλλο 
Επιμελητήριο ή Επαγγελματικό Σύλλογο και να αναγρά¬ 
φουν με σαφήνεια την ειδικότητα και τα χρσνικό διάστημα 
άσκησης του επαγγέλματος. Οι βεβαιώσεις αυτές συνο¬ 
δεύονται από Υπεύθυνη Δήλωση του Ν. 1599/86, θεωρη¬ 
μένη από την αρμόδια Οικονομική Εφορία, όπου αναφέ- 
ρεται για το συγκεκριμένο διάστημα με την συγκεκριμένη 
ειδικότητα η απόκτηση εισοδημάτων, όπως προβλέπεται 
από την Απόφαση του Υπ. Οικονομικών ΠΟΔ/1127/ 
1068622/826/14.7.92 κατ’ εφαρμογή του άρθρου 33 
του Ν. 1882/1990. 

β3) Σε κάθε περίπτωση εργαζομένων στον Ιδιωτικό Το¬ 
μέα πέρα από τις παραπάνω βεβαιώσεις δεν γίνονται δε¬ 
κτά και δεν αξιολογούνται φωτοαντίγραφα βιβλιαρίων εν¬ 
σήμων, σημειώματα καταβολής εισφορών, εκκαθαριστικά 
σημειώματα εφορίας, αποδείξεις ασφαλιστικών ταμείων 
κ.λπ. 

β4) Ειδικά στις βεβαιώσεις άσκησης δικηγορίας η επαγ¬ 
γελματική εμπειρία βεβαιώνεται μόνον από τον αντίστοιχο 
Δικηγορικό Σύλλόγο. Στις βεβαιώσεις αυτές θα πρέπει να 
αναγράφεται με σαφήνεια η ημερομηνία εγγραφής στο βι¬ 
βλίο ασκουμένων του οικείου Δικηγορικού Συλλόγου και η 
ημερομηνία διορισμού ως δικηγόρου. Το χρονικό διάστημα 
πρακτικής άσκησης των δικηγόρων αξιολογείται ως επαγ¬ 
γελματική εμπειρία το πολύ μέχρι δύο (2) ετών, 
γ) Επαγγελματική Εμπειρία στις Ένοπλες Δυνάμεις 
Η Επαγγελματική Εμπειρία από την υπηρεσία στις Ένο¬ 
πλες Δυνάμεις αξιολογείται μόνον εφόσον βεβαιώνεται 
από αρμόδια αρχή ότι αποκτήθηκε στην ίδια ειδικότητα με 
το βασικό πτυχίο και μετά την απόκτηση του πτυχίου αυ¬ 
τού. Ειδικότερα η επαγγελματική εμπειρία στις Ένοπλες 
Δυνάμεις βεβαιώνεται με βεβαιώσεις των στρατιωτικών 
μονάδων στις οποίες αναγράφεται το χρονικό διάστημα 
και το έργο ή η εργασία που ασκήθηκε στην ειδικότητα του 
βασικού πτυχίου. » 

δ) Επαγγελματική Εμπειρία εκτός Ελλάδος 
Η Επαγγελματική Εμπειρία εκτός Ελλάδος αναγνωρίζε¬ 
ται εφόσον ο υποψήφιος υποβάλλει: 

1. Δήλωση εργοδότη, όπως η παράγραφος β1 του πα¬ 
ρόντος Κεφαλαίου αναφέρει, ουνοδευόμενη από επίσημη 
μετάφραση του Υπ. Εξωτερικών. 

2. Βεβαίωση Ελληνικού Ασφαλιστικού φορέα ότι η πα¬ 
ραπάνω προϋπηρεσία αναγνωρίζεται ως συντάξιμος χρό¬ 
νος. 

Δ. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 
Αποκλείεται από τη διαδικασία επιλογής ωρομισθίων 
εκπαιδευτικών υποψήφιος/α ο/η οποίος/α; 

- Δεν έχει τα απαιτούμενα τυπικά προσόντα σύμφωνα 
με την αντίστοιχη προκήρυξη ειδικοτήτων. 

- Δεν υποβάλλει αντίγραφα ή επικυρωμένα φωτοαντί¬ 
γραφα τίτλων σπουδών. 

- Δεν υποβάλλει αναγνώριση του βασικού τίτλου σπου¬ 
δών αλλοδαπής από τα σχετικά αρμόδια όργανα (ΔΙΚΑ- 
ΤΣΑ, Συμβούλιο Ισοτιμιών κ.λπ.) και μετάφραση του 
Υπουργείου Εξωτερικών. 

- Υποβάλλει εκπρόθεσμα αίτηση και τα σχετικά δικαιο- 
λογητικά. 

- Δεν έχει υποβάλλει αντίγραφο δελτίου ταυτότητας. 
-Αξιολογείται από το Διευθυντή του Κέντρου ή της 

Σχολής ως ακατάλληλος/η με βάση στοιχεία που προκύ¬ 
πτουν από προηγούμενη στον Ο.Α.Ε.Δ. διδακτική του 
απασχόληση και αφού κατατεθεί αντίστοιχα τεκμηριω¬ 
μένη έκθεση του Διευθυντή του Κέντρου ή της Σχολής. 

III. ΚΡΙΤΗΡΙΑ ΕΠΙΛΟΓΗΣ - ΑΞΙΟΛΟΓΗΣΗ 
Η αξιολόγηση των υποψηφίων γίνεται με βάση τα επό¬ 
μενα κριτήρια: 

- Διδακτική Εμπειρία. 

- Επαγγελματική Εμπειρία. 

- Παιδαγωγικοί Τίτλοι. 

- Μεταπτυχιακοί Τίτλοι. 

- Βαθμός πτυχίου. 

- Οικογενειακή Κατάσταση. 

Α. ΔΙΔΑΚΤΙΚΗ ΕΜΠΕΙΡΙΑ 

Το σύνολο των ωρών διδακτικής εμπειρίας με βάση τα 
αναγραφόμενα στην παράγραφο (II,Γ,5) αξιολογείται ως 
εξής: 

Κάθε ώρα διδακτικής Εμπειρίας βαθμολογείται με 1 
(ένα) μόριο και μέχρι των 3.600 ωρών. 

Β. ΕΠΑΓΓΕΛΜΑΤΙΚΗ ΕΜΠΕΙΡΙΑ 

Κάθε ημερομίσθιο επαγγελματικής εμπειρίας με βάση 
τα αναγραφόμενα στην παράγραφο (II, Γ,6) αξιολογείται με 
2 (δύο) μόρια ως εξής: 

ΗΜΕΡΟΜΙΣΘΙΑ χ 2 

ή ΜΗΝΕΣ X 25 X 2 

ή ΕΤΗ X 300 X 2 

και μέχρι των 3.600 μορίων ήτοι 1.800 ημερομίσθια. 

Γ. ΠΑΙΔΑΓΩΓΙΚΕΣ ΣΠΟΥΔΕΣ 

Οι υποψήφιοι κάτοχοι Παιδαγωγικών τίτλων σπουδών 
και 1.800 ωρών διδακτικής εμπειρίας προηγούνται των 
υπολοίπων όπως προβλέπεται παρακάτω στη δημιουργία 
πινάκων αξιολόγησης. 

Οι κάτοχοι Παιδαγωγικών τίτλων με μικρότερη των 
1.800 ωρών διδακτιιάΐ εμπειρία μοριοδοτούνται με 600 
μόρια τα οποία προστίθενται στη διδακτική εμπειρία. 

Δ. ΜΕΤΑΠΤΥΧΙΑΚΕΣ ΣΠΟΥΔΕΣ 

Στους υποψηφίους κατόχους μεταπτυχιακών σπουδών 
όπως αυτές προβλέπονται από την παράγραφο (II, Γ, 3) 
προσμετρούνταιγια Μεταπτυχιακό (ΜαεΙοτ, κ.λπ.) 600 μό¬ 
ρια ή Διδακτορικό 1.200 μόρια. Αξιολογείται μέχρι (1) ένας 
τίτλος επιπλέον του ορίου των 3.600 μορίων της διδακτι¬ 
κής εμπειρίας. 


Ε. ΒΑΘΜΟΣ ΠΤΥΧΙΟΥ 

Ο βαθμός πτυχίου λαμβάνεται υπόψη εφόσον υποψή¬ 
φιοι ισοβαθμούν στους πίνακες αξιολόγησης και προηγεί¬ 
ται ο έχων μεγαλύτερο βαθμό πτυχίου εφόσον αναγράφε¬ 
ται. 

Υποψήφιοι που ο βαθμός δεν αναγράφεται αλλά υπάρ¬ 
χει μόνον ο χαρακτηρισμός ΚΑΛΩΣ, Λ. ΚΑΛΩΣ και ΑΡΙΣΤΑ 
θεωρείται ο βαθμός πτυχίου ως εξής: 

ΚΑΛΩΣ = 5 

Λ. ΚΑΛΩΣ = 6,5 

ΑΡΙΣΤΑ = 8,5. 

ΣΤ. ΟΙΚΟΓΕΝΕΙΑΚΗ ΚΑΤΑΣΤΑΣΗ 
Σε περίπτωση νέας ισοβαθμίας και μετά το κριτήριο του 
βαθμού πτυχίου προηγείται ο υποψήφιος με το μεγαλύ¬ 
τερο αριθμό τέκνων. 

IV. ΔΗΜΙΟΥΡΓΙΑ ΠΙΝΑΚΩΝ ΑΞΙΟΛΟΓΗΣΗΣ 
Α. ΚΛΑΔΟΙ ΠΕ2, ΠΕ3, ΠΕ4, ΠΕ5, ΠΕ6, ΠΕ11, ΠΕ16 

- Καταρτίζεται πίνακας υποψηφίων με κριτήριο την δι¬ 
δακτική εμπειρία μέχρι 3.600 μόρια και προστίθενται επι¬ 
πλέον μόρια εφόσον υπάρχουν τίτλοι Μεταπτυχιακών 
Σπουδών, μέχρι (1) ένας τίτλος. 

- Σε περίπτωση ισοβαθμίας λαμβάνεται υπόψη ο βαθ¬ 
μός βασικού τίτλου σπουδών. 

- Σε περίπτωση εκ νέου ισοβαθμίας προηγείται ο υπο¬ 
ψήφιος με το μεγαλύτερο αριθμό τέκνων. 

Εφόσον εξαντληθούν οι υποψήφιοι του παραπάνω πί¬ 
νακα προσλαμβάνονται από νέο πίνακα υποψήφιοι Δημό¬ 
σιοι Υπάλληλοι, Αναπληρωτές και Συνταξιούχοι που αξιο¬ 
λογούνται με τα ίδια ως άνω κριτήρια. 

Β. ΚΛΑΔΟΙ ΠΕ9, ΠΕ12, ΠΕ13, ΠΕ14, ΠΕΙ 7, ΠΕ18, ΠΕΙ 9, 
ΠΕ20 και ΤΕ 

- Καταρτίζονται οι παρακάτω πίνακες και οι υποψήφιςι 
προσλαμβάνονται από τον επόμενο πίνακα εφόσον εξα¬ 
ντληθεί ο προηγούμενος. 

-Υποψήφιος που δεν πληρεί τις προϋποθέσεις του 
πρώτου πίνακα αξιολογείται με τους υποψήφιους του 
επόμενου πίνακα. 

1) - Κάτοχοι Παιδαγωγικού Τίτλου με 1.800 ώρες του¬ 
λάχιστον διδακτικής εμπειρίας. 

2) - Κάτοχοι Παιδαγωγικού Τίτλου με μικρότερη των 
1.800 ωρών διδακτική εμπειρία και υποψήφιοι άνευ Παι¬ 
δαγωγικού Τίτλου. 

Σε κάθε πίνακα η κατάταξη γίνεται ως εξής: 

- Προηγείται ο υποψήφιος με το μεγαλύτερο αριθμό 
μορίων που προκύπτει από το άθροισμα των μορίων διδα¬ 
κτικής εμπειρίας (μέχρι 3.600) συν τα μόρια Επαγγελματι¬ 
κής Εμπειρίας (μέχρι 3.600) συν τα μόρια από Μεταπτυ¬ 
χιακό Τίτλο (εάν υπάρχει) και Παιδαγωγικό τίτλο (εάν 
υπάρχει) για τον 2ο πίνακα και επί πλέον των ορίων, αν 
αυτό έχει ήδη συμπληρωθεί όπ&)ς προβλέπεται από τις 
παραγράφους (ΜΙΑ, ΙΙΒ, ΙΙΓ, ΙΙΙΔ). 

- Σε περίπτωση ισοβαθμίας προηγείται ο έχων μεγαλύ¬ 
τερο βαθμό στο βασικό τίτλο σπουδών. 

- Σε περίπτωση εκ νέου ισοβαθμίας προηγείται ο υπο¬ 
ψήφιος με το μεγαλύτερο αριθμό τέκνων. 

Εφόσον εξαντληθούν οι υποψήφιοι των παραπάνω πι¬ 
νάκων προσλαμβάνονται από νέους πίνακες υποψήφιοι 
Δημόσιοι Υπάλληλοι, Αναπληρωτές, και Συνταξιούχοι που 
δημιουργούνται με τα ίδια ως άνω κριτήρια. 

Γ. ΚΛΑΔΟΙ ΔΕ 

Για τους υποψηφίους κατηγορίας ΔΕ 

- Δημιουργούνται πίνακες και οι υποψήφιοι προσλαμ¬ 
βάνονται από τον επόμενο πίνακα εφόσον εξαντληθούν οι 
υποψήφιοι του προηγούμενου. 

1. Για τους κλάδους: Μηχανολογικό, Ηλεκτρολογικό, 
Ηλεκτρονικό, Δομικό. 

α) Πίνακας 1 

Δημιουργείται πίνακας υποψηφίων κατόχων πτυχίου 
Μαθητείας Ο.Α.Ε.Δ. ή ΤΕΣ με 5 χρόνια Επαγγελματική 
Εμπειρία και Εμπειροτεχνίτες με 10 χρόνια Επαγγελμα¬ 
τική Εμπειρία, ως εξής: 

Από το άθροισμα Επαγγελματικής και Διδακτικής 
Εμπειρίας αφαιρούνται από τους πτυχιούχους Ο.Α.Ε.Δ. 
και ΤΕΣ (5 χ 600 = 3.000 μόρια) και από τους Εμπειροτε- 
χνίτες (10 χ 600 = 6.000 μόρια). 

Προηγείται ο υποψήφιος με το μεγαλύτερο αριθμό μο¬ 
ρίων και μέχρι του συνολικού ορίου των 10.000 μορίων. 

Σε περίπτωση ισοβαθμίας προηγείται ο υποψήφιος με 
το μεγαλύτερο αριθμό τέκνων. 

Σε περίπτωση νέας ισοβαθμίας προηγείται ο έχων μεγα¬ 
λύτερη Επαγγελματική Εμπειρία, 
β) Πίνακας 2 

Υποψήφιοι που δεν πληρούν τα παραπάνω κριτήρια 
Επαγγελματικής Εμπειρίας αξιολογούνται όπως οι παρα¬ 
πάνω του Πίνακα 1 και με τα ίδια ως παραπάνω κριτήρια. 

2. Υπόλοιποι Κλάδοι 
α) Πίνακας 1 

- Κάτοχοι πτυχίου Σχολής Μαθητείας Ο.Α.Ε.Δ. ή ΤΕΣ 
αντίστοιχης ειδικότητας με 4 χρόνια τουλάχιστον Επαγ¬ 
γελματική εμπειρία. 

-Απόφοιτοι Λυκείου εμπειροτεχνίτες με 6 χρόνια 
Επαγγελματική εμπειρία. 

- Απόφοιτοι θετούς εκπαίδευσης με 9 χρόνια Επαγγελ¬ 
ματική εμπειρία. 

Εμπειροτεχνίτες με 10 χρόνια Επαγγελματική εμπει¬ 
ρία. 

Για τους υποψήφιους του παρακάτω πίνακα η αξιολό¬ 
γηση γίνεται ως εξής: 

Από το συνολικό άθροισμα της Επαγγελματικής εμπει¬ 
ρίας και διδακτικής εμπειρίας αφαιρείται από τους πτυ¬ 
χιούχους ΤΕΣ (4 χρόνια Επαγγελματική Εμπειρία’= 2.400 
μόρια), από τους απόφοιτους Λυκείου (6 χρόνια Επαγγελ¬ 
ματικής Εμπειρίας = 3.600 μόρια), από τους υποψήφιους 
θετούς εκπαίδευσης (9 χ 6(Χ3 = 5.400 μόρια) και από τους 
υποψηφίους εμπειροτεχνίτες (10 χ 600 = 6.000 μόρια). 

Προηγείται ο υποψήφιος με το μεγαλύτερο αριθμό μο¬ 
ρίων και μέχρι του συνολικού ορίου 10.000 μορίων. 

Σε περίπτωση ισοβαθμίας προηγείται ο υποψήφιος με 
το μεγαλύτερο αριθμό τέκνων. 

Σε περίπτοκιη νέας ισοβαθμίας ο υποψήφιος με το με¬ 
γαλύτερο αριθμό μορίων διδακτιιό^ς εμπειρίας, 
β) Πίνακας 2 

Υποψήφιοι που δεν πληρούν τα παραπάνω κριτήρια 
Επαγγελματικής εμπειρίας αξιολογούνται όπως οι παρα¬ 
πάνω του πίνακα 1 και με τα παραπάνω κριτήρια. 

Δ. Σε περίπτωση που για τη λειτουργία και την ολοκλη¬ 
ρωμένη εκπαίδευση κάποιας ειδικότητας απαιτούνται αυ¬ 
ξημένα τυπικά προσόντα για τους ωρομισθίους εκπαιδευ¬ 
τικούς, αυτά θα αναφέρονται σαφώς στην προκήρυξη της 
αντίστοιχης ειδικότητας, θα δημιουργείται ειδικός πίνα- 
<ας αξιολόγησης των υποψηφίων, οι οποίοι διαθέτουν τα 


απαιτούμενα αυξημένα τυπικά προσόντα, και από τον πί¬ 
νακα αυτό θα γίνεται και η επιλογή των ωρομισθίων εκπαι¬ 
δευτικών. 

Η ανάγκη ύπαρξης των αυξημένων τυπικών προσόντων, 
που μπορεί να προκύπτει από την εφαρμογή ειδικών προ¬ 
γραμμάτων ή την ιδιαιτερότητα λειτουργίας κάποιας ειδι¬ 
κότητας σε συγκεκριμένη Εκπαιδευτική Μονάδα, κ.λπ., 
θα κρίνεται από τον Διευθυντή της Εκπαιδευτικής Μονά¬ 
δας ο οποίος θα υποβάλλει σχετική πρόταση στη Διεύ¬ 
θυνση Εκπαίδευσης του Ο.Α.Ε.Δ. πλήρως αιτιολογημένη 
και τελικά θα εγκρίνεται από τη Διεύθυνση Εκπαίδευσης. 

V. ΟΡΓΑΝΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟ¬ 
ΓΗΣ - ΕΝΣΤΑΣΕΙΣ 

Α. Με απόφαση της Περιφερειακής Διεύθυνσης συ¬ 
γκροτείται σε κάθε Εκπαιδευτική Μονάδα, για την αξιολό¬ 
γηση των υποψηφίων ωρομισθίων Εκπαιδευτικών με βάση 
τα νόμιμα υποβληθέντα δικαιολογητικά και τα αντίστοιχα 
προσόντα τους, τριμελής Επιτροπή αποτελούμενη από: 

α) Το Διευθυντή της Εκπαιδευτικής Μονάδας, ως Πρόε¬ 
δρο. 

β) Εκπρόσωπο της Περιφερειακής Διεύθυνσης, ως μέ¬ 
λος. 

γ) Προϊστάμενο Μαθητείας ή ΣΕΚ, ως μέλος. 

Η Επιτροπή αυτή: 

1. Ελέγχει την εγκυρότητα και πληρότηρα των δικαιολο- 
γητικών αυτών και αποκλείει τους μη δικαιούμενους να 
συμμετάσχουν στην επιλογή με βάση τα δικαιολογητικά 
αυτά. 

2. Ταξινομεί τα δικαιολογητικά κατά ειδικότητα σύμ¬ 
φωνα με τη σχετική προκήρυξη και βαθμολογεί όλα τα δι- 
καιολογητικά των υποψηφίων σύμφωνα με τα προβλεπό- 
μενσ στην παρούσα Απόφαση. Γ ια κάθε ένα υποψήφιο συ¬ 
ντάσσει Έκθεση Αξιολόγησης. 

3. Μετά τη βαθμολόγηση όλων των υποψηφίων συντάσ¬ 
σει Πίνακα Αξιολόγησης Ωρομισθίων Εκπαιδευτικών κατά 
ειδικότητα σύμφωνα με τη σχετική προκήρυξη και κατά 
σειρά αξιολόγησης με βάση το συνολικό βαθμό κάθε υπο¬ 
ψηφίου. 

Στον Πίνακα Αξιολόγησης δεν περιλαμβάνονται υποψή¬ 
φιοι για τους οποίους έχει κατατεθεί από το Διευθυντή του 
Κέντρου ή της Σχολής Έκθεση ακαταλληλότητας με βάση 
στοιχεία που προκύπτουν από προηγούμενη διδακτική 
απασχόλησή του στον Ο.Α.Ε.Δ. 

4. Συντάσσει Πίνακα Αποκλεισμένων από τη διαδικασία 
επιλογής υποψηφίων στον οποίο αναγράφεται συνοπτικά 
η αιτιολογία αποκλεισμού για κάθε ένα υποψήφιο. 

5. Αποφασίζει για κάθε θέμα που προκύπτει κατά τη 
διαδικασία αξιολόγησης των υποψηφίων ωρομισθίων εκ¬ 
παιδευτικών και αφορά οτα κριτήρια και τη διαδικασία 
αξιολόγησης που δεν προβλέπεται από την παρούσα από¬ 
φαση. 

Οι περιπτώσεις τόσο αυτής της παραγράφου όσο και 
των αποκλεισμένων από τη διαδικασία επιλογής, επανεξε¬ 
τάζονται από τη δευτεροβάθμια επιτροπή, στην οποία 
αποστέλλονται ολόκληροι οι φάκελλοι των εν λόγω υπο¬ 
ψηφίων, ενώ παράλληλα σημειώνεται στους πίνακες που 
θα αναρτηθούν στην Εκπαιδευτική Μονάδα δίπλα στο 
όνομα κάθε υποψηφίου από τους παραπάνω η ένδειξη 
«επανεξέταση». Ο υποψήφιος ενημερώνεται για τους λό¬ 
γους της παραπομπής σε επανεξέταση από τον Πρόεδρο 
της Επιτροπής για να έχει τη δυνατότητα ένστασης όπως 

και οι υπόλοιποι υποψήφιοι. 

6α. Η Επιτροπή μετά την ολοκλήρωση της διαδικασίας 
αξιολόγησης των υποψηφίων παραδίδει στο Διευθυντή 
του Κέντρου ή της Σχολής τα στοιχεία όλων των υποψη¬ 
φίων, τις εκθέσεις αξιολόγησης, τους συγκεντρωτικούς 
Πίνακες Αξιολόγησης και τον Πίνακα Αποκλεισμένων. 

β. Ο Διευθυντής του Κέντρου ή της Σχολής του 
Ο.Α.Ε.Δ. την επόμενη εργάσιμη ημέρα, μετά τη λήξη του 
έργου της Επιτροπής Επιλογής Ωρομισθίων Εκπαιδευτι¬ 
κών, αναρτά σε εμφανές σημείο της Εκπαιδευτικής Μονά¬ 
δας αντίγραφα των Πινάκων Αξιολόγησης και του Πίνακα 
Αποκλεισμένων και ανακοίνωση για το δικαίωμα των Υπο¬ 
ψηφίων Ωρομισθίων Εκπαιδευτικών υποβολής ένστασης 
κατά των Πινάκων σε προθεσμία 5 (πέντε) εργασίμων ημε¬ 
ρών από την ημερομηνία ανάρτησής τους. 

Οι ενστάσεις κατά των πινάκων από υποψηφίους εκπαι¬ 
δευτικούς που πήραν μέρος στην επιλογή για να εξετα¬ 
στούν πρέπει: 

- Να έχουν υποβληθεί μέσα στην προβλεπόμενη χρο¬ 
νική προθεσμία. 

- Να περιλαμβάνουν τα πλήρη στοιχεία του υποψήφιου, 
το Κέντρο ή τη Σχολή και την ειδικότητα για την οποία ήταν 
υποψήφιοι και τους συγκεκριμένους λόγους για τους 
οποίους ενίστανται αναλυτικά. Κανένα νέο δικαιολογητικό 
δεν υποβάλλεται με την ένσταση. 

Β. Με απόφαση της Διοίκησης του Ο.Α.Ε.Δ. συγκρο¬ 
τούνται σε κάθε Περιφερειακή Διεύθυνση του Οργανι¬ 
σμού τριμελείς Επιτροπές αποτελούμενες από: 

α) Τον Περιφερειακό Διευθυντή, οος Πρόεδρο. 

β) Εκπρόσωπο της Διοίκησης, ως μέλος. 

γ) Το Διευθυντή κάθε Εκπαιδευτικής Μονάδας, ως μέ¬ 
λος. 

Η Επιτροπή αυτή: 

1. Επανεξετάζει τις περιπτώσεις εκείνες που παραπέ- 
μπονται ρε αυτή από τις Πρωτοβάθμιες Επιτροπές. 

2. Κρίνει τις υποβληθείσες ενστάσεις και οι αποφάσεις 
της είναι τελεσίδικες. 

3. Ελέγχει και επικυρώνει τους τελικούς Πίνακες Αξιο¬ 
λόγησης Ωρομισθίων Εκπαιδευτικών και τον Πίνακα Απο¬ 
κλεισμένων όπως αυτοί διαμορφώνονται μετά την επανε¬ 
ξέταση των ανωτέρω. 

4. Ενημερώνει, το συντομότερο δυνατόν, (με ΡΑΧ), τη 


Διεύθυνση Εκπαίδευσης του Οργανισμού για κάθε θέμα 
επιλογής ωρομισθίων εκπαιδευτικών, που δεν προβλέπε- 
ται από την παρούσα απόφαση, αναφέροντας συγχρόνως 
την πρότασή της και ενεργεί κατόπιν οδηγιών της Διεύ¬ 
θυνσης Εκπαίδευσης. 

5. Συντάσσει σχετικό πρακτικό, στο οποίο περιλαμβά¬ 
νονται ο επικυρωμένος Πίνακας Αποκλεισμένων και οι επι¬ 
κυρωμένοι Πίνακες Αξιολόγησης κατά Εκπαιδευτική Μο¬ 
νάδα και ειδικότητα σύμφωνα με τις σχετικές προκηρύ¬ 
ξεις. 

Το έργο των Επιτροπών λήγει μετά την ολοκλήρωση των 
παραπάνω διαδικασιών. 

Οι νέοι τελικοί πίνακες, που θα προκύψουν μετά την 
ολοκλήροίοη του έργου της παραπάνω επιτροπής, παρα- 
δίδονται στο Διευθυντή της αντίστοιχης Εκπαιδευτικής 
Μονάδας και αναρτώνται εντός δύο (2) ημερών στον πί¬ 
νακα Ανακοινώσεων της Εκπαιδευτικής Μονάδας. 

Γ. Οι αποφάσεις για την πρόσληψη των επιλεγέντων 
ωρομισθίων εκπαιδευτικών κατά Κέντρο ή Σχολή εκδίδο- 
νται από τη Διεύθυνση Εκπαίδευσης της Διοίκησης του 
Ο.Α.Ε.Δ. σύμφωνα με τις προβλεπόμενες διατάξεις. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Διορθώνεται η Φ 28426/12045/26.7.95 Υπουργική 
απόφαση που δημοσιεύθηκε στο ΦΕΚ 692/7.8.95 (τ.Β) 
ως προς το γένος της αναφερομένης σ' αυτή από το 
εσφαλμένο «ΣΥΜΕΩΝΙΔΟΥ ΧΑΪΔΕΜΕΝΗ χήρα ΑΜΒΡΟ¬ 
ΣΙΟΥ το γένος ΧΡΗΣΤΟΥ ΠΑΠΑΖΟΓΛΟΥ» στο σωστό 
«ΣΥΜΕΩΝΙΔΟΥ ΧΑΪΔΕΜΕΝΗ χήρα ΑΜΒΡΟΣΙΟΥ το γένος 
ΧΡΥΣΟΣΤΟΜΟΥ ΠΑΠ/νΔΟΠΟΥΛΟΥ». 

(Από το Υπουργείο Εσωτερικών, 
Δημόσιας Διοίκησης και Αποκέντρ(οσης) 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230641 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.ΕΚ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5246188 

Οδηγίες γιο δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ 541 00 423856 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171»7 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απδ 16 σελίδες «η άνω προοαύξηση 100 δρχ. ανάβσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νάμα, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 . 

2.500 . 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 . 

Δ' (Απαλλοτριώσεις, πολεοδομία κτλ.) 

50.000 . 

2.500 · 

Αναπτυξιακών Πράξεων (Τ.Α.Π.Σ.) 

25.000 . 

1.250 · 

Μ π Α Α (Διορισμοί κτλ. προσωπικού ΝΠΔΔ) 

10.000 . 

500 · 

Παρ^^τημα (Πίνακες εππυχόντων διαγωνισμών) 

5.000 . 

250 » 

Δελτίο Βιομηχονικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδυιού Δικαστηρίου (Α.Ε.Δ.) 

3.000 . 

150 . 

Ανωνύμων Εταιρειών Δ ΕΠ.Ε 

150.000 . 

7.500 . 

Προκηρύξεων Α.ΣΕΠ. 

10.000 . 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε Δ ΕΠ.Ε 

120.000 · 

6.000 » 


* Οι συνδρομές του εσωτερικού προπληρώνονται στο Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαξί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιτ αγές και χρηματικά γραμμάτια δεν γίνονται δεκτά. _ 

Οι υπηρεσίες κοινού λειτουργούν καθημερινά από Ο8.0Χ?' ^«»ς 13·00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














